ky ru ky ky ru ky en ky ky ky ky ky ky ky ky ru ru ru ky ky ky ru ru ky ky ky ky ky ru ru ky ky ky ky mn ky ky en ru ru ky kk ky ky ky en ru en en ky ky ky ky ky ky ky ky ky ky ky ky ky ky ky ru ky ky ky ky ky ru ky ky ky ky ky ky ky ru ky ky ky ky ky ky ky ky ky ru en ru ru ru ru
Ооган-Талаа айылынын сайты — Ооган-Талаа айылынын сайты
Кечеде обондуу ырлар, айтыш, макалдар, жаңылмачтар, акыйнектер айтылды.
Улуттук оюндардан токмок, жоолук таштамай оюндары болду.
Жигиттер тобунан Дөлдөев Нуртилек Манас эпосунан үзүндү айтса, кыздар тобунан Асанова Элиза Каныкейдин Тайторуну чапканынан үзүндү айтты.
Опубликовано 20.03.201920.03.2019Автор oogantalaaДобавить комментарий к записи Ооган-Талаа айылында сармерден өттү.
Областык олимпиададан 3-орунга жетишкен Айтурган.
Ооган-Талаа айылындагы №17 Сатыбалды Далбаев атындагы гимназия мектебинин 11-классынын окуучусу Усен кызы Айтурган райондук олимпиададан өтүп, областтык олимпиададан 3-орунду алып кайтты. Үчүнчү даражадагы дипломду Областтык усулдук борборунун жетекчиси Токтосунов Акылбек тапшырды.
Айтурганды сентябрдан бери даярдап келген кыргыз тили жана адабияты мугалими Кадырова Фарида. Фарида эжеке былтыркы жылкы олимпиададан да райондук андан кийин областык турга окуучусу Таирбек уулу Заирбек менен чыгып, грамота менен сыйланышкан.
«Таза мектеп» акциясы болуп өттү.
Жаз келээри менен №17 Сатыбалды Далбаев атындагы гимназия мектебинде 15-март күнү «Таза мектеп» аттуу акция болуп өттү.
Акцияга 5-11-класстар катышып, мектептин айланасын, арыктарды тазалашты.
«Бүгүнкү акцияда мектептин айланасын тазалап, окуучуларды коомдук иштерге, эмгекке уйрөтүү, тарбиялоо болду. Мектептин айланасына көчөттөрдү отургузушту»-деп билдирди Абитова Арапат.
Мектептеги кошундун башчысы Алиев Сыймык- «Акциянын негизги максаты окуучуларды тазалыка, көчөт отургузуп, аны өстүрүүнү үйрөтүү эле. Биз максатыбызга жеттик. Акция эң жакшы өттү. Окуучулар көчөт отургузуп жатып, биз бир кезде келгенибизде ушул отургузган көчөттөрүбүз чоңоюп мөмө берип калат экен деп тилек кылып отургузушту.»
Даярдаган: Камбарали кызы Гулназ
Опубликовано 15.03.201915.03.2019Автор oogantalaaДобавить комментарий к записи «Таза мектеп» акциясы болуп өттү.
Ак калпак күнү белгиленди.
Базар-Коргон райондук билим берүү бөлүнүн билим берүү мекемелеринде 5-март ак калпактар күнүнө карата иш чаралар болуп өттү.
№5 Токтогул атындагы гимназия мектебинде жөө жүрүш өткөрүлдү. Жөө жүрүштүн максаты: Жаш муундарды патриоттуулукка, Мекенди коргоого, сүйүүгө, Ак калпакты ыйык тутууга тарбиялоо болду.
4″б» классынын класс жетекчиси Эргешова Гүлзар ачык тарбиялык саат өтүп берди.
Маанайды көтөргөн эр жигиттердин «Кара жорго» бийи бийленди.
Райондогу мектептерден №35 Тешебай Исак уулу атындагы орто мектеби, №31 А.Абдрахманов атындагы орто мектептери да кечелерди, сармерден, жөө жүрүштөрдү өткөрүштү.
«Бүгүнкү иш чаралар окуучуларды Мекенди сүйүүгө, урматтоого үйрөткөн, ак калпактын ыйыктыгын дагы бир ирет окуучуларга даңазалап жана аларды өз элинин патриоту болуусуна тарбияладык деп ишенемин»-деп билдирди №35 Тешебай Исак уулу атындагы орто мектебинин класстан тышкаркы иштеринин уюштуруучусу Кыргызбаева Назгүл.
Даярдаган:  Камбарали кызы Гүлназ
Опубликовано 05.03.2019Автор oogantalaaДобавить комментарий к записи Ак калпак күнү белгиленди.
Сүрөтбаян: Ак калпакчандар жөө жүрүшү.
Асмандан жарык көрсөң, жылдыз деп бил,
Ак калпак кийгендерди, кыргыз деп бил.
№17 Сатыбалды Далбаев атындагы гимназия мектебинин окуучулары «5-март Ак калпак» күнүнө каратат жөө жүрүш өткөрүштү.
Жөө жүрүшкө 5-6-7-8-9-10-11-класстарынын эр жигиттери ак калпактарды кийип, ак калпакты даңазалаган ырлар менен басып өтүштү. Жөө жүрүштү мектептин директору Давлет Омурзакова өз каалоосу менен ачып, окуучуларды Мекениңердин татыктуу атуулу, коргоочусу, ак калпагыңардай бийиктикти, таза, аруулукту каалоо менен баштап берди. Окуучуларды КТИУ Камбарали кызы Г, БӨУ Саркарова Роза, Жамгырчиева А, дене тарбия мугалимдери Эгембердиев Хасан, Хусан, Шакиров Асан агайлар коштоп басышты.
Даярдаган:  Камбарали кызы Гүлназ
Опубликовано 05.03.2019Автор oogantalaaДобавить комментарий к записи Сүрөтбаян: Ак калпакчандар жөө жүрүшү.
«48 саатка жогол»оюну боюнча түшүндүрүү иштери болду.
Билим берүү бөлүмү тарабынан берилген буйруктун негизинде Сатыбалды Далбаев атындагы гимназия мектебинде  окуучуларга жана ата-энелерге «48 саатка жогол» аттуу интернет түйүнүнөн таркаган опурталдуу оюн боюнча түшүндүрүү иштери болуп өттү.
Жыйында мектеп директору Давлет Омурзакова бул оюн боюнча түшүндүрүп, окуучуларды бул оюнду ойнобогула андан көрө сабакка керектүү сайттарга кирип, билимиңерди тереңдеткиле деди.
Аталган оюн боюнча мектептин соц.педогогу доклад окуду.
Балдар иштери боюнча милициянын кызматкер Мамытов Эрнис окуучуларга кеңири түшүнүк берип, жакшы окуп, Мекенге кереги тийген инсандардан болгула деди.
Даярдаган: Камбарали кызы Гүлназ.
Опубликовано 03.03.2019Автор oogantalaaДобавить комментарий к записи «48 саатка жогол»оюну боюнча түшүндүрүү иштери болду.
Акыл ордо интелектуалдык оюну.
Ооган-Талаа айылындагы Сатыбалды Далбаев атындагы гимназия мектебинде акыл ордо интелектуалдык оюну болуп өттү.
Оюнду мектептин кошунун башчысы, демократия лагеринин активдүү катышуучусу Алиев Сыймык даярдап, алып барды.
Акыл ордо оюнуна 8-9-10-11-класстарынын окуучулары менен класс жетекчилери катышып, өздөрүнүн билими, интелектуалдык деңгээли менен күч сынашты.
Оюнда категориялар берилип, топтор категорияларды тандап андагы суроолорго жооп беришти. Улуу инсандар, спорт, дүйнөлүк сыйлыктар, география, математика, кыргыз тил, макал- лакаптар, областтар деген категориялар болду.
Акыл ордо оюнунун соңунда биринчи орун 11-классы, 2-орун 10-классы, 3-орунду 8-9-класстары алышты.
Даярдаган: Камбарали кызы Гүлназ.
Опубликовано 03.03.2019Автор oogantalaaДобавить комментарий к записи Акыл ордо интелектуалдык оюну.
Сүрөтбаян: Базар-Коргон районунда ишембилик өттү.
Базар-Коргон районундагы баардык мамлекеттик ишканаларда, ошондой эле Базар-Коргон райондук билим берүү бөлүмүнүн билим берүү мекемелеринде, балдар бакчаларында ишембилик болуп өттү.
Жаздын келиши менен айлана чөйрө жанданып, жаздын биринчи күндөрүндө Базар -Коргон райондук билим берүү бөлүмү тарабынан ишембилик өткөрүү демилгеси коюлуп, билим берүү мекемелеринде, балдар бакчаларында тазалоо иштери болду.
Ишембиликке мамлекеттик ишканаларда иштеген баардык жарандар тартылды.
Даярдаган: Камбарали кызы Гүлназ.
Опубликовано 03.03.2019Автор oogantalaaДобавить комментарий к записи Сүрөтбаян: Базар-Коргон районунда ишембилик өттү.
Жогорку кеңештин депутаттары эл менен жолугушту.
Могол айыл аймагындагы Чарбак айылына Жогорку кеңештин депутаттары келип, эл менен жолугушуту.
Жердешибиз Сайдилла Нышанов баш болгон Жогорку кеңештин депутаттары эл менен жолугушуудагы башкы максаты Чарбак айылынын ичүүчү таза суу маселеси болсо, кийинкиси жаш бөбөктөргө балдар бакчасын куруу маселелери болчу.
Бул жолугушууга Правда, Көк-Тонду, Чкалов,Ооган-Талаа, Кызыл-Суу айылдарынан келген аксакалдар кеңеши, айылдардагы тургундар келишти.
Келген депутаттардын ичинен Сайдилла Нышанов таза суу маселеси чечилип жатканын, тез арада бүткөрүлүп ишке киргизилерин айтып кетти.
Жыйынга келген эл өз суроолорун беришип, жооп ала алышты.
Даярдаган: Камбарали кызы Гүлназ.
Опубликовано 03.03.2019Автор oogantalaaДобавить комментарий к записи Жогорку кеңештин депутаттары эл менен жолугушту.
Гүл жасап, көңүлдү гүлгө орогон Роза.
Ооган-Талаа айылынын келини Маатемирова Роза колдо жасалган гүлдөр менен көңүлдү көтөрүп келет.
Роза-«Кичине кезимен эле кооз буюмдарга кызыгуу менен карап, өзгөчө гүлдөрдүн сулуулугуна суктанчуумун. Анан аларды колдо жасоону үйрөндүм. Мен гүлдөрдү кагаздан, ар түрдүү ленталардан жасаймын.»
«Мен жакындарымдын туулган күндөрүнө, майрамдарда белекке жасап берип жүрдүм. Андан соң менин эмгегимди баалашып,курсташтарым, дорсторум да жасатып, сатып алып белеке ала башташты.»-деди Роза
Гүлдөн башкада чач жасалгалоочу гүлдөрдү да жасаймын.
«Бул чач жасалгалоочу резинканы жаш кыздар көп суранып,ошолор үчүн жасайм.»- деп билдирди Маатемирова.
Дагы бир жашоого керектүү буюм-бул занавеска карматуучу болуп саналат,себеби бул кичинекей,бирок эң керектүү нерсе жашообузга керектүү экенин билдик.
«Жолдошум менин хоббимди колдойт.Жасаган буюмдарымдын сынчысы да жолдошум. Гулдөрүмдү жасап бүткөн соң, Белеке көрсөтүп,сынынан өтөмүн.» «Ушундай сувенирдик кооз белектерге буйрутма беришет. Негизи белектин баасында эмес,анын кооздугунда эмеспи, ошондуктан кооз нерселер жасап,адамдардын көңүлүн көтөргүм келет.»- дейт Роза.
Жакындарыңызга эстен кеткис белек бергиңиз келсе Розага кайрылсаңыздар болот.
Даярдаган:  Камбарали кызы Гулназ.
Опубликовано 26.02.2019Автор oogantalaa2 комментария к записи Гүл жасап, көңүлдү гүлгө орогон Роза.
Страница 1 Страница 2 … Страница 27 Следующая страница
Сайт работает на WordPress